ทหารไทยห่วงส่งออกเล็งเพิ่มสำรองหนี้เสีย
&#8220;ทหารไทย&#8221; ห่วงส่งออกทรุดหนัก เล็งตั้งสำรองเพิ่ม รองรับความเสี่ยง
26 ก.ค. 2555

“ทหารไทย” ห่วงส่งออกทรุดหนัก เล็งตั้งสำรองเพิ่ม รองรับความเสี่ยง 
นายบุญทักษ์ หวังเจริญ ประธานเจ้าหน้าที่บริหารและกรรมการผู้จัดการใหญ่ ธนาคารทหารไทย กล่าวว่า ภาวะเศรษฐกิจโลกที่ชะลอตัวชัดเจนขณะนี้ อาจมีผลกระทบต่อการเติบโตของสินเชื่อธนาคารในครึ่งปีหลัง โดยเฉพาะการส่งออกที่ลดลงมาก และหน่วยงานต่างๆ ก็เริ่มปรับลดประมาณการเศรษฐกิจลง 
อย่างไรก็ดี ยังเชื่อว่าสินเชื่อของธนาคารในปีนี้จะยังเติบโตได้ตามเป้าที่ 15% หรือ 45 หมื่นล้านบาท เนื่องจากครึ่งปีแรกโตแล้ว 6% แต่ธนาคารคงต้องเพิ่มความรัดกุมในการบริหารความเสี่ยงและสภาพคล่องให้เข้มข้นขึ้น พร้อมหลีกเลี่ยงการปล่อยสินเชื่อไม่ให้กระจุกตัวในอุตสาหกรรมใดจนมากเกินไป โดยอาจเน้นไปที่ธุรกิจเอสเอ็มอีที่ค่อนข้างกระจายตัวและปรับตัวได้เร็ว 
ทั้งนี้ ในช่วง 6 เดือนแรก ธนาคารมีการนำผลกำไรมาตั้งสำรองเพิ่มขึ้นไปแล้วถึง 120% หรือ 2,000 ล้านบาท จากปี 2554 เพื่อรองรับความเสี่ยง และในครึ่งปีหลังมีโอกาสตั้งสำรองเพิ่มขึ้นอีกตามความเสี่ยงทางเศรษฐกิจ
“ยอดส่งออกขณะนี้เริ่มลดลงแล้ว แต่ไทยยังมีอานิสงส์จากกลุ่มอุตสาหกรรมยานยนต์ที่อั้นมาจากช่วงน้ำท่วมคอยพยุงอยู่ ทำให้ตัวเลขยังไม่แย่ แต่ในระยะยาวก็เริ่มเห็นสัญญาณความต้องการสินค้าจากยุโรปและสหรัฐลดลงแล้ว นี่เป็นเรื่องที่น่ากังวล” นายบุญทักษ์ กล่าว
อย่างไรก็ดี ยังเชื่อว่าในปีนี้สินเชื่อจะยังเติบโตได้ตามเป้าที่ 15% หรือ 45 หมื่นล้านบาท เนื่องจากครึ่งปีแรกโตแล้ว 6% แต่ธนาคารคงต้องเพิ่มความรัดกุมในการบริหารความเสี่ยง ไม่ปล่อยกู้กระจุกตัวและสภาพคล่องให้เข้มข้นขึ้นพร้อมหลีกเลี่ยงการปล่อยสินเชื่อไม่ให้กระจุกตัวในอุตสาหกรรมใดจนมากเกินไป โดยอาจเน้นไปที่ธุรกิจเอสเอ็มอีที่ค่อนข้างกระจายตัวและปรับตัวได้เร็ว 
ทั้งนี้ ในช่วง 6 เดือนแรก ธนาคารมีการนำผลกำไรมาตั้งสำรองเพิ่มขึ้นไปแล้วถึง 120 % หรือ 2 พันล้านบาทจากปี 2554 เพื่อรองรับความเสี่ยง และในครึ่งปีหลังมีโอกาสตั้งสำรองเพิ่มขึ้นอีก ตามความเสี่ยงทางเศรษฐกิจ 
นายบุญทักษ์ ประเมินว่า ภาวะเศรษฐกิจโลกที่ชะลอตัว ทั้งในยุโรป สหรัฐ จีนและอินเดีย อาจเป็นแรงกดดันให้ดอกเบี้ยนโยบายของไทยต้องปรับลดลงก่อนปลายปี แม้ว่าสภาพคล่องในระบบจะลดลงและธนาคารยังแข่งขันเงินฝากรุนแรง แต่แรงกดดันจากเงินเฟ้อก็ลดลงตามรสคษินค้าโภคภัณฑ์ด้วยเช่นกัน
"ตอนนี้เราไม่มีทางรู้เลยว่าจะเกิดอะไรขึ้น เพราะเศรษฐกิจผันผวนรายวัน เหตุการณ์ในยุโรปน่าจะไม่สามารถแก้ไขได้ในระยะสั้น หากมีข่าวไม่ดีออกมาก็น่าจะเห็นดอกเบี้ยลง" นายบุญทักษ์ กล่าว